1999/438/EY: Neuvoston päätös, tehty 20 päivänä toukokuuta 1999, yhteisestä valvontaviranomaisesta, joka on perustettu tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 tehdyn Schengenin sopimuksen soveltamisesta tehdyn, 19 päivänä kesäkuuta 1990 allekirjoitetun yleissopimuksen 115 artiklan nojalla



Virallinen lehti nro L 176 , 10/07/1999 s. 0034 - 0034



NEUVOSTON PÄÄTÖS, tehty 20 päivänä toukokuuta 1999, yhteisestä valvontaviranomaisesta, joka on perustettu tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 tehdyn Schengenin sopimuksen soveltamisesta tehdyn, 19 päivänä kesäkuuta 1990 allekirjoitetun yleissopimuksen 115 artiklan nojalla (1999/438/EY) EUROOPAN UNIONIN NEUVOSTO, joka ottaa huomioon Schengenin säännöstön sisällyttämisestä osaksi Euroopan unionia tehdyn pöytäkirjan ja erityisesti sen 2 artiklan, sekä katsoo, että 1) tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 tehdyn Schengenin sopimuksen soveltamisesta tehdyn 19 päivänä kesäkuuta 1990 allekirjoitetun yleissopimuksen 115 artiklassa määrätään, että perustetaan yhteinen valvontaviranomainen, jonka tehtävänä on valvoa Schengenin tietojärjestelmän ("SIS") teknisen tuen yksikköä ja tutkia muita Schengenin tietojärjestelmää koskeviin määräyksiin ja henkilötietosuojaan liittyviä seikkoja, 2) kyseessä on riippumaton elin, jota ei voida rinnastaa neuvoston työjärjestyksen 19 artiklan mukaiseen komiteaan tai työryhmään, 3) yhteinen valvontaviranomainen vahvisti 2 päivänä helmikuuta 1996 oman työjärjestyksensä, jota täydennettiin viimeksi 27 päivänä huhtikuuta 1998 ja jota on mukautettava Schengenin säännöstön sisällyttämisestä osaksi Euroopan unionia aiheutuvien muutosten perusteella, 4) yhteisen valvontaviranomaisen työjärjestyksen on katsottava olevan osa Schengenin säännöstöä sen laajassa merkityksessä, ja sen toimivuuden jatkuminen Euroopan unionin puitteissa on varmistettava logistiikan ja rahoituksen osalta, 5) tällä päätöksellä on tarkoitus varmistaa yhteisen valvontaviranomaisen moitteeton toiminta Amsterdamin sopimuksen voimaan tullessa, 6) on otettava huomioon yhteisen valvontaviranomaisen erityislaatuinen asema, ja 7) yhteiselle valvontaviranomaiselle on annettu mahdollisuus esittää näkemyksensä, ON PÄÄTTÄNYT SEURAAVAA: 1. Euroopan unionin neuvoston pääsihteeristö antaa toimitilansa yhteisen valvontaviranomaisen käyttöön sen kokouksia varten ja avustaa sitä samalla tavalla kuin se avustaa neuvoston työryhmiä. 2. Neuvoston pääsihteeristö toimii yhteisen valvontaviranomaisen sihteeristönä. Pääsihteeristö on yhteisen valvontaviranomaisen puheenjohtajan käytettävissä. 3. Yhteisen valvontaviranomaisen puheenjohtaja päättää neuvoston puheenjohtajan etukäteen antamalla suostumuksella neuvoston toimitiloissa Brysselissä pidettävien yhteisen valvontaviranomaisen kokousten ajankohdista. 4. Brysselissä pidettävistä kokouksista ja SIS:n keskusyksikössä tehtävistä tarkastuksista aiheutuvat matkakulut rahoitetaan neuvoston talousarviosta, ja ne maksetaan neuvoston pääsihteerin 21 päivänä toukokuuta 1997 tekemän päätöksen mukaisesti. 5. Matkakulut korvataan seuraaville henkilöille: - kutakin Schengenin säännöstön sisällyttämisestä osaksi Euroopan unionia tehdyn pöytäkirjan 1 artiklassa tarkoitettua jäsenvaltiota sekä kutakin muuta Schengenin tietojärjestelmää koskeviin Schengenin säännöstön määräyksiin osallistuvaa jäsenvaltiota kohti yhteisen valvontaviranomaisen kokouksien yhteydessä: kahdelle yhteisen valvontaviranomaisen työjärjestyksen 2 artiklan 1 kohdassa tarkoitetulle kansallisten viranomaisten edustajalle, - yhteisen valvontaviranomaisen työjärjestyksen 2 artiklan 5 kohdassa tarkoitetuille asiantuntijoille. 6. Tämän päätöksen mukaiset kulut otetaan yleisen talousarvion pääluokkaan II (neuvosto) alamomentille 2501. Tehty Brysselissä 20 päivänä toukokuuta 1999. Neuvoston puolesta E. BULMAHN Puheenjohtaja